ད་ཐེངས་ཧྲང་ཧའེ་མཉམ་ལས་སྒྲིག་འཛུགས་དབུ་ཚོགས་ཀྱི་བརྗོད་བྱ་གཙོ་བོ་ནི་གཅིག་ནས་ཧྲང་ཧའེ་མཉམ་ལས་སྒྲིག་འཛུགས་ཀྱི་མིག་སྔའི་གནས་བབ་དང་ལས་འགན།མདུན་ལྗོངས་བཅས་ལ་ཞིབ་འཇུག་གཏིང་ཟབ་བྱེད་རྒྱུ་དང་།གཉིས་ནས་རྒྱལ་སྤྱི་དང་ས་ཁུལ་གྱི་གནད་དོན་གལ་ཆེ་རིགས་ཐད་དགོངས་འཆར་བརྗེ་རེས་གང་ལེགས་བྱེད་རྒྱུ་ཡིན།ཀྲུའུ་ཞི་ཞི་ཅིན་ཕིང་གིས་རྒྱལ་ཁབ་ཁག་གི་གཙོ་བདག་དང་ལྷན་དུ་གོང་གི་གྲོས་དོན་ལ་དམིགས་ཏེ་གནས་བབ་གསར་པའི་འོག་ལག་གདངས་སྦྲེལ་ནས་འགྲན་རྩོད་ཀྱི་ཉེན་ཁར་ཁ་གཏད་གཅོག་རྒྱུར་ཞིབ་དཔྱད་གང་ལེགས་གནང་རྒྱུ་དང་།ཐུན་མོང་གི་བདེ་འཇགས་བརྟན་ལྷིང་དང་གོང་འཕེལ་དར་རྒྱས་ཀྱི་བསམ་ཕྱོགས་གསར་པ་དང་བྱེད་ཐབས་གསར་པར་སྐུལ་འདེད་གཏོང་རྒྱུ་ཡིན་པ་རེད།